**Mikuláš na Spojenej škole v Nižnej**

V obchodoch, a vôbec všade okolo nás, už vidieť, že sa blížia Vianoce. Avšak ešte predtým aj našu školu navštívil Mikuláš.

 Dňa 5. 12. 2014 sa niektorí spomedzi členov Žiackej školskej rady prezliekli za čertov, anjelov a Mikuláša a v plnom nasadení prebrázdili školské chodby, aby obdarovali tých, ktorí si to zaslúžili a pohrozili tým, ktorí by sa mali polepšiť. Nevynechali žiadnu triedu, prešli sa po dielňach na odbornom výcviku, navštívili učiteľov, majstrov a nezabudli ani na nášho pána riaditeľa a zástupkyne.

A tak všetci, teda nielen študenti, boli potešení, ich žalúdky boli naplnené samými sladkosťami a blížiaca sa vianočná nálada sa šírila chodbami našej školy.